गाँव निवासी उदयवीर सिंह का कहना कि सांसद ने गाँव को गोद लेकर विकास कराने का वादा किया था। लेकिन उन्होंने इस गाँव की ओर मुड़कर भी नहीं देखा है। इसी गांव के लालबहादुर सिंह का कहना है कि पीएम मोदी ने गाँवो को गोद लेने के लिए सांसदों को बोला था। लगता है कि उन्होंने विकास कराने के लिए नहीं बोला था। कौशल सिंह का कहना है कि गाँव को गोद लिए दो साल बीतने को है पर गाँव में दो गलियों तक का निर्माण कार्य नही हुआ है। गांव के ही छात्र धर्मजीत सिंह का कहना है कि सांसद ने शहीद का गाँव गोद लेकर उनका अपमान करने का काम किया है। उन्होंने कहा कि गांव में विकास के नाम पर कोई काम नहीं हुआ है।